
ETNOSA 



BRANKO GAVELA 

I 

Opšte stanje naših sadošnjih znanja o uslovima i epohama 
u kojima se začinje geneza Iiira kao izrazite i već u praistoriji 
indicirane etničke kategorije pokazuje c!a ni arheologija ni an- 
tička istorija još uvek nisu dorasle da reše problem te etnoge- 
neze, odnosno da utvrde tačke u kojima se seku koordinate 
čitavog niza pitanja koja su, u stvari, samo isečak indoevropskog 
etničkog i kultumog kompleksa. Jasno je da formiranje ilirskog 
etnosa, ilirskog jezika i ilirskog mentaliteta, čiji je korelat i 

ilirska kultura, ukoliko se danas o tome može govoriti kao o 
specifičnom obeležju izvesne populacije ulazi u okvire jednog 
velikog i složenog naučnog područja, čije komponente još nisu 
egzaktno utvrđene ni precizno obeležene ni u prostomim ni u 
vremenskim razmerama. U arheološkom traganju za Prailirima 
i Protoilirima istraživanja se kreću od oblasti istočnoevropskih 
stepskih i egejsko-anadolskih civilizacja do Toszeg-a, Vatina, 
2utog Brda, Zidovara i Zf’cova. U tome širokom orbitu, u kome 
se pojavljuju desetine i desetine kulturnih grupa, sa manje ili 
više izraženim afinitetom, ali i sa isto tako brojnim disonancama, 
nauka je kroz individualne napore stmčnih ljudi pokušavala da 
otkrije crvenu nit jednog ili više procesa koji su se odvijali od 
donskih i kubanskih stepa do jadranskih i mediteranskih obala. 
-Pri takvom stanju stvari i takvim uslovima istnaživačkog rada, 
mnogi objektivno i subjektivno objašnjivi i razumljivi hijatusi 
ispunjavani su spekulativnim dedukcijama, koje odgovaraju 
uslo\-ima formalne logike, ali su vrlo često daleko od ubeljivosti 
i egzaktnih argumenata naučne istine. Primere za ovo tvrđenje 
pružaju radovi sviju nas čiju pažnju privlače arheološko-etno- 
loški problemi starobalkanskih populacija. 

U nameri da se približimo rešenjima nekih od ovih prob- 
lema, a veoma često i sa pretenzijama da nađemo njihove odre- 
đene solucije naše želje idu ispred sigumih znanja i stvamih 
mogućnosti. Metodama čiji naučni kvalitet ima samo relativnu 
vrednost dolazimo putem subjektivnih ekspliciranja do interpre- 

tacija pa čak i sinteza, koje su najčešće kratkog veka. T pored 
togia što praistorijska arheologija svoja istraživanja vezuje prete- 
žno za materijalnu, egzaktnu osnovu, ona još uvek nije u stanju, 
kao naučna disciplina da utvrdi potrebnc elemente i izraze etno- 
geneze praistorijskih i protoistorijskih Ilira kao, uostalom, ni 
mnogih drugih starobalkanskih i evropskih etničkih grupa i celi- 
na. Mnoga naša nazovimo ih znanja o tim i takvim pitanjima 
su na granici hipoteza i naučne istine. Pokazačemo malo posle na 
više primera da mi još uvek pouzdano ne znamo vreme u koje 
ni kraj u kome dolazi do najranije pojave Ilira kao kultume 
i etničke kategorije. 


II 

Osnovno obeležje pretežnog broja dosadašnjih nastojanja 
koja traže rešenje problema ilirske etnogeneze je uprošćavanje 
komponenata toga problema i njegovo Svođenje na jednu vrstu 
iormalne logičke aritmetike, u krajnjoj konsekvenci na spekula- 
tivne jednačine silogističkih premisa i njihovih dedukcija. Meto- 
dom komparacija i tipoloških analogija ' eliminišemo nepoznate 
vredonsti tih jednačina i na njihova mesta interpoliramo sudove 
i zaključke koji u suštini i dobrim delom ili anticipiraju ili pre- 
\dđaju velike nepoznanice toga problema. 

Smatramo da nećemo biti daleko od istine ako kažemo da 
ni arheološke, u užem smislu reči, ni istoriografske determinante 
Uira kao etničke kategorije, za sada još ne pružaju dovoljno ši- 
roku osnovu na kojoj bi se mogli naći odgovori na sva ona pita- 
nja koja u scbi sadrži problem ilirske etnogeneze- Dovoljno je 
jasno ako ne i izvesno da praistorijska arheologija svojim sred- 
stvima i dosadašnjim metodama, a naročito postupkom indi- 
vidualnih dedukcija koje se oslanjaju na principe aristotelo\ r sko- 
sholastičke dijalektike ne može doći do stvamih i trajnih rešenja 

0 poreklu najstarijih i u antičkoj istoriografiji potvrđenih indo- 
evropskih populacija. Ako uzmemo za primer Balkan, koji od 
svih evropskih podmčja prvi prelazi prag praistorije u svojoj 
evoluciji ka istorijskoj eri, moramo podvući činjenicu da nam 
još uvijek nisu poznati ni naučno dovoljno i pouzdano osvetljeni 

1 objašnjeni najstariji etnički supstrati njegovih Pelasta, odno- 
sno Palaista, koji su pre gotovo dvadeset i više stoleća dobili 
svoje mesto u antičkoj literaturi i istoriografiji. Isto tako ne bi 
se moglo tvrditi da su određene i utvrđene arheološke determi- 
nante protoistorijskih Indoveropljana, čijoj zajednici pripadaju i 
starobalkanski Iliri, Grci, Tračani i dmgi. Sa sigumošću se može 
reći da nam nisu poznati daleki supstrati ni jedne od brojnih 
indoveropskih etničkih kategorija koje su svoje individualno di- 
ferenciranje započele u jednom od razdoblja praistorije. Izgleda 
nam da su arheolozi pri rešavanju problema etničkog identi- 

fikovanja grupa u Evropi prerano i u većoj meri nego što su 
zato postojali objektivni uslovi oslonili se na arheološke i lingvi- 
stičke izvore. 

Iako najčešće nije bila poznata mikroskopski složena struk- 
tura takvih problema i njihovo sitno tkivo, iako su u naivečem 
broju slučajeva nedoslajali podaci i rezuitati istraživa"ja dveju 
naučnih disciplina, limitrofnih arheologiji — antropologije i et- 
nologije, praistoričari su, u šumi kultumih grupa i njihovih 
varijeteta, bezuspešno tragali za precima Pelasta, Grka, Ilira, 
Tračana, Romana, Germana. Pri tome su se u naučne teorije 
uvlačile i tendencije koje su očigledno bile inkompatibilne sa 
objektivnom i suvom naučnom istinom. U takvom stanju stvari 
kultume grupe i njihovi kcmpleksi, odnosno kulture, dobijale 
su i još uvek dobijaju svoje nazive isključivo po spoljnim, for- 
malnim i lokalnim odlikama. Jasno je, međutim, da su ove 
odlike u stvari manifestacije i funkcije dubljih uzroka, čii* dija- 
lektika ima šire i opštije značenje. Spoljna obeležja jedne kul- 
ture, odnosno jednog stepena u razvoju neke civilizacije samo su 
konsekvence unutarnjih zbivanja, koja nisu ni jednostavno uoČ- 
ljiva ni lako objašnjiva. Zato se i dešaiva da iedan isti autor 
u jednom istom radu daje dva rešenja, ali ne altemativno nego 
sukcesivno postavljena, za jedan isti problem. ‘ 

Tragajući za počecima ilirske etnogeneze i procesa koji su 
đoveli do etničkog i kultumog izdvajanja Ilira iz indoevropske 
koine kao i do njihovog istorijskog potvrđivanja u antičkim 
pisanim izvorima arheolozi, a uporedo s njima i lincrvisti, klasi- 
fikovali su tok toga razvoja u dve, a neki autori i u tri etape: 
Prema toj podeli arheološki materijal dopušta izdvajanje triju os- 
novnih ilirskih kategorija. To su: Proloiliri, Prailiri i Iliri. A. Be- 
nac navodi i termin Prediliri, pod kojima podrazumeva eneolitske 
grupe i populacije severnog Balkana »koje možemo jednostavno 
nazvati Predilirima«. * Samo po sebi ie jasno da se ne može 
u egzaktnom smislu prihvatiti za etnički neodređene skupine ter- 
min koji u sebi sadrži, iako u negativnom znnčeniu. i o-snovnu 
imensku determinantu jedne etničke katesorije. Usvajanje tak- 
vog termina vodi ka anticipiranju pojma Ilira. Naime. ako sun- 
strat o kome je reč (eneolitski) ne pruža indicije kulture која 
se u svom docnijem razvoju može vezati za Ilire, onda nema 
razloga da se uvodi kao elemenat determinante ilirski u termin 
kojim se, iako mu je samo značenje u suštini etničko, obeležava 
jedan kvalitet koji nije etnički. 

I pored niza nastojanja i arheoloških studija da se otkriiu 
i utvrde egzaktne osnove ilirskog kultumog supstrata, u teritori- 
jalnom smislu prvenstveno vezanog za srednju Evropu, odnosno, 
bliže određeno za balkansko-podunavsku oblast, još uvek nije 
potpunije usvojeno ni jedno od predloženih rešenja ovoga рго- 

blema. U jednom od ranijih radova mi smo već ukazali na sta- 
nje i domet arheoloških znanja o ilirskom supstratu. 3 Mnogo 
pre toga našeg rada, su M. Hoemes, a posle njega i C. Schuh- 
chardt pokušali da utvrde arheološke elemente ovoga supstrata 
i da otkriju dokaze za teoriju o vezi između izvesnih oblika, pre 
svega keramičkih, neolitskih i bronzanodobskih civilizacija u Po- 
dunavlju i na Balkanu, i Uira, odnosno Prailira kao nijhovih 
tvoraca. 4 


III 

Arheolog i lingvista B. Hrozny takođe je izgradio hipotezu 
da neoeneolitski supstrati kulture na Kritu, u kojima pojav- 
ljuje trakasta keramika slična onoj koja je otkrivena u balkansko- 
podunavskoj oblasti, pripadaju populacijama koje bi se mogle 
dovesti u vezu sa trako-ilirskim etničkim stratumima starobal- 
kanskog autohtonog stanovništva. 5 Posle i pored ovih imena i 
čitav niz savremenih jugoslovenskih i stranih stručnjaka, prven- 
stveno arheologa, lingvista i istoričara, posvetio je posebnu pa- 
;žnju problemima vezanim za kulturu, doba i jezik ; Ilira. 6 U vezi 
sa ovim nastojanjima sve više se uočavaju ne samo problemi 
opšteg značaja i obima, nego i njihovi prosti činitelji, kao što 
su pokušaji bližeg, potpunijeg i oštrijeg diferenciranja ilirskih 
teritorija, osobenosti njihovih kultumih grupa, faza u evoluciji 
ilirske etnogeneze, migracija i dodira sa stranim kulturama i po- 
-pulacijama. Danas se sa izuzetnom oštrinom postavlja pitanje 
vrednosti tragova ilirskog jezičkog blaga kao i obaveštenosti 
antičkih istoriografa koji govore o Ilirima. 7 Da je objektivna 
vrednost rezultata do koiih smo došli za poslednje dve decenije, 
a to je vreme širokog i svestranog traganja za rešenjima ilirskih 
problema, veoma relativno, pokazuje činjenica koja sve više 
dobija obeležje paradoksa: što više nastojimo da utvrdimo po- 
stojanje Ilira kao jedinstvene etničke kategorije, sve više se 
ocrtava na horizontu naših znanja svest: 

■* 1. — da u bronzano doba u srednjoj Evropi i u Podunavlju 

joŠ uvtk nema etnički određenih jedinica i zajednica indoevrop- 
skog porekla i karaktera i 

2. — pojarn Iliri pre i verovatnije je geografsko-kultumi 

kvalitet opšteg značaja nego što bi mogao biti etnička odrednica 
jedne jedinstvene populacije jezički i etnički koherentne i široko 
rasprostranjene. Makar i delimično da je tačna, ova pretpostavka 
ukazuje na to da je najveći deo arheoloških i drugih interpre- 
tacija ilirskih problema polazio od neutvrđenih premisa. Naime, 
jedna od osnova za usmeravanje naših istraživanja polazila je 
od shvatanja ilirskog etnosa u savremenom smislu reči. To nas 
je i navodilo da tragamo za podacima o etničkoj, jezičkoj i kul- 
tumoj koheziji praistorijskih Uira, koja obeležava i potvrđuje 

etničko biće jedne zajednice. Ocenjujući rezultate do kojih se 
došlo u proučavanju ilirskog problema, danas nam se čini da 
ta kohezija nije postojala u punome obliku i u onim razmerama 
kako smo je teorijski zamišljali i prikazivali, a u mnogim slu- 
čajevima i anticipirali. Stvarana je, da tako kažemo, horizon- 
talna stratifikacija ilirske kulture i ilirskog etnosa, tražene su 
i utvrđivane koordinate njegovog geografskog prostora. Tragar- 
jući za strukturom, morfologijom i etimologijom ilirskog jezika, 
a naročito toponima i hidronima ilirske provenijencije, lingvisti 
su granice ilirskog jezičkog područja znatno proširili preko ar- 
heološkog limesa ilirske materijalne kulture. Međutim, potreb- 
no je naglasiti činjenicu da je želja da se odrede geografski, 
hronološki i lingvistički prosti činitelji ilirskog fenomena kao 
etničke i jezičke kategorije rodila se pre nego što su egzaktnije 
određeni i utvrđeni elementi koordinata ilirskog problema. Izve- 
sne tipološke indicije u kulturi bronzanog doba Podunavlja i Sre- 
dnje Evrop>e, kao što je način sahranjivanja u urnama, uzimani 
su kao znaci i dokazi ilirske etmčke obojenosti toga prostranog 
područja. Na takrim osnovama stvarane su arheološke i lingvi- 
stičke teorije o panilirskom karakteru velikih kulturnih područ- 
ja bronzanog a delimično i stanjeg gvozdenog doba. Vremenska 
granica do koje dopiru i do koje se naziru tragovi ilirskog et- 
nosa spuštena je do dubina mitološke prošlosti evropskih po- 
pulacija, u kojima se još uvek ne ocrtavaju čak ni siluete Pelasta, 
Grka niti bilo koje entičke grupe praistorijske Evrope. Mi smo 
još ranije pokazali da je ceo niz lingvista koji se bave prouča- 
vanjem relikata i fosila ilirskog jezika, ilirske toponomastike, 
naročito hidronimija (navodimo imena najpoznatijih istraživača 
na ovom području: P. Kretschmer, M. Budimir, H. Krahe, A. 
Мауег, VI. Georgijev, Fr. Lochner-Hiittenbach, L. Palmer, Z. Мау- 
ani) branio shvatanje da se znanja lingvista o Ilirima mogu 
pomeriti do doba kritske i mikenske civilizacije, odnosno do sre- 
dine II milenija pre n.e. A to je doba koje u oblastima za koje 
se neposredno vezuju supstrati ili kultumi preci Ilira, arheo 
loški još uvek nije dovoljno rasvetljeno. Lingvisti su činili po 
kušaje, da nađu potvrdu za mišljenje »da je jezik Peiazga možda 
jedan prastari ilirski dijalekat «. 8 VI. Georgijev je u tome po 
gledu otišao još dalje. Tragajući za njihovim kultumim supstra- 
tima, Georgijev ih nalazi u grčkom neolitiku faze A (Sesklo).® 
Vrednost ove dedukcije arheolozima je dovoljno jasna. 

Naveli smo ovih nekoliko primera o shvatanjima i tuma- 
čenjima koje samo izvesni lingvisti pružaju za rešenje proble- 
ma ilirskih jezičkih supstrata i stratuma. 

IV 

Koliko su nejasni pojmovi o etničkim kvalitetima balkan- 
skih i nekih drugih mediteranskih populacija pokazuju, pored 

navedenih i sledeći primeri. G. Devoto. na гглоег na iednom 
mestu objašnjava Liburne kao »preind^jeTroosku jadransku 
grupu«. 10 Prema ovome i ovakvom tumaaaaj_ 1 Evropi su još 
pre pojave i formiranja indoevropske zajednire rostojale etnički 
određene grupe. Smatramo da sredstvima : metodama kojima se 
sluie arheologija i druge zainteresovane naućpe discipline još 
nismo uspeli da u toj dalekoj prošlost: kojo; pripada nreindo- 
evropsko stanovništvo našeg kontinenta otkri emo neku određe- 
nu etničku kategoriju kao što su Ubumi- 

Za razliku od Pelazga, odnosno Peiasta ćije ime smo poku- 
šali u jednom ranijem radu da objasnimo kao pridevsku, a ne 
etničku determinaciju najstarijih Balkanaca, 11 Libumi su pored 
kultume i etničke još i istorijska kategorija. 

Pokušavajući da odredi odnos Libuma prema Histrima, M. 
Suić i jedne i druge objašnjava kao »predetnički supstrat« koji 
je »krajem bronzanog doba«, »dao bitna etnička i kulturna 
obilježja i jednima i drugima«. 11 Da bi pitanje etničke pripad- 
nosti Libuma i Histra ispalo još komplikovanije, potrebno je 
navesti da A. Benac nije prihvatio Suićevo tumačenje Histra kao 
Ilira, podsećajući na podatke kojima je Mladin '»uriTđio da su 
Histri u oblasti materijalne i duhovne kulture bili veoma raz- 
ličiti od Ilira u centralnom ilirskom području«. 13 Ovom prili- 
kom (kao i u nekim drugim radovima.) A. Benac, za razliku od 
M. Suića proces indoevropeizacije oblasti o kojima je reč (tač- 
nije rečeno populacija u tim oblastima) hronološki vezuje za 
кгај neolita »na prelazu u metalno doba, u toku velike seobe 
sa istoka«. 14 Dužni smo da napomenemo da neki drugi autori 
koji su se bavili problemom procesa indoevropeizacije ilirskih 
supstrata drugačije vremenski određuju etničku afirmaciju Ilira. 

Proučavajući problem kontinuiteta ilirske kultume evolu- 
cije Z. Marić dolazi do zaključka da se stvaranje glasinačkog 
kultumog kompleksa i »pojave južnije odatle prema Grčkoj, 
Epiru i Makedoniji« . . . mogu već u ovo doba pripisati Prailiri- 
ma i Ilirima«. 15 Sve ovo vremenski od^ovara POZNOM BRON- 
ZANOM DOBU. Da ovaj autor vremenski diferencira Prailire od 
Ilira, vidi se i po nje^ovoi definiciii Ilira, verovatno onih na 
koje se odnosi naziv ILLYRII PROPRIE DICTI, koii su »kao 
mali narod ili veće pleme živjeli na podmčju između rijeka 
Drima i Vojuše najkasnije od VI v.p.n.e.« 13 

U svom objašnjeniu protoilirske keramičke grupe sa gra- 
dinskih naselja u Bosni B. čović je doŠao do zakli-učka da ie 
ova gmpa nastala u srednie i kasno bronzano doba. Od poseb- 
nog značaja je u hronološkom kao i u kultumo-etnološkom smi- 
slu činjenica da su vaze ove gmpe svojim oblicima i dekoracija- 
ma »u bliskoj vezi sa keramikom istočnog Podunavlja, prven- 

stveno s vatinskom i djelimično sa žutobrdskom«. Podvlačimo i 
podatak koji pmža ovaj isti autor da se »istočno panonski ele- 
menti snažnije osjećaju u centralnoj i jugozapadnoj Bosni, nego 
i u severoistočnoj«. 17 Na ovome mestu moramo takođe napo- 
menuti da se uticaji istočnopanonske, dubovačko-žutobrdske kul- 
ture javljaju i na vazama Urnenfelderkulture, otkrivenim na 
području Doboja i Dervente. 18 M. i D. Garašanin su već ranije 
utvrdili da se zapadnosrpske varijante vatinske grupe, neposred- 
no srodne sa dubrovačko-žutobrdskom, javljaju u razdoblju »od 
samih početaka srednjeg bronzanog doba do prelaza na neriod 
polja sa urnama, odnosno do prvih faza velike egejske seobe«. ,e 

Prema svemu ovome mogla bi se postaviti hipoteza, još uvek 
veoma relativne vrednosti i trajnosti, da su u vreme izrastanja 
Prailira i Protoilira iz njihovih supstrata, kretala se u kontinu- 
iranom toku izvesna kultuma strujanja iz istočnih panonskih, 
podunavsko-prikarpatskih područja prema centralnim oblastima 
Balkanskog poluostrva. Međutim, i pored izvesnih čvrstih za- 
ključaka koji počivaju na oceni i afinitetu određenih vrsta arheo- 
loškog materijala, otkrivenog na ovome širokom .području, iz 
podataka koje smo, ilustracije radi, a ne rigorozne kritike nave- 
denih autora, do sada izneli, jasno proizilazi da postoje velike 
i još uvek nesavladane razlike o oceni etničkog karaktera poje- 
dinih kulturno-etničkih kategorija, nastanjenih od Jadrana do 
Dunava i od Alpa do Karpata. 

V 

Pokazali smo da u isto vreme postoje različita, divergentna 
shvatanja o etničkoj pripadnosti Libuma i Histra koji su živeli 
ili u granicama ili nadohvat ilirskog etničkog prostora. Poklo- 
nili smo posebnu pažnju i pokušajima kojima se traže hrono- 
loške granice kultumih fenomena koji se vezuju za Prailire, od- 
nosno Protoilire. Videli smo da se i tu javljaju neujednačena 
shvatanja i da se jedna ista ilirska kategorija u radovima raz- 
ličitih autora vezuje za razne periode bronzanog doba. Ne ula- 
zeći podrobnije u ocenu teritorijalnog razgraničenja ilirskog et- 
ničkog i kultumog stabla i njegovih raznovrsnih i mnogobrojnih 
grana i ogranaka možemo reći da su u tom pogledu data rešenja 
za koja se ne bi moglo tvrditi da su zasnovana na svestrano 1 
egzaktno istraženim elementima takvog složenog i mnogostranog 
. teškog problema. To naročito pokazuje primer Panona, koje su 
neki autori, najpre u stranoj, a nedavno i u našoj nauci, odvojili 
od ilirske etničke zajednice. 10 Ali, i o tome, kao i o dmgim pita- 
njima postoje, kao što je i prirodno, različita shvatanja i razli- 
čite interpretacije etničkog karaktera i porekla kulture u oblasti 
Panona, naročito u periodu starijeg gvozdenog doba. A to je 
vreme za koje se jeđino i mogu vezati Panoni i njihova kultura. 

Međutim, izvesno je i jasno da se još od srednjeg i poznog 
bronzanog goba manifestuju izvesne kultume pojave koje su 
strujale sa istoka prema zapadu i koje su zajedničke panonskom 
i srednje-balkanskom području. Na njih smo već ukazali u pret- 
^^..Jiodnim radovima. Ta činjenica može da ima uticaia na stvara- 
nje hipoteze o mogućem i zajedničkom kultumom bronzano- 
dopskom supstratu na širokom području od panonsko-podunav- 
ske do jadranske oblasti. Pri tome u raspravljanju ovoga prob- 
lema ne uvodimo i etničku komponentu, jer ne vidimo ni egzakt- 
ne mogućnosti ni potrebe da se o njoj govori. Ali u sklop pita- 
nja koja proizlaze W proeene procesa koji su sc razvijali po zavr- 
šetku stvaranja pomenutog supstrata ulazi neminovno i T'roblem 
odnosa ilirskih oblasti prema panonskom području u halštat- 
skoj epohi. Ocena arheološkog materijala pokazuje da su ti od- 
nosi postojali, da se ispoljavaju ne samo u jednom opštem tipo- 
loškom facijesu halštatske keramike, nego i u nekim drugim 
oblicima i manifestacijama materijalne i duhovne kulture. Ta 
činjenica je i navela S. Gabrovca da dođe do zaključka da,»sna- 
— — žan utičaj iz jugoistočne alpske oblasti i Glasinca na panonski 
halštat . . . pruža takođe mogućnost da tu vidimo stvamo ilirizo- 
vanje panonske halštatske kulture . tl 

Naveli smo niz ocena ilirskog problema da bismo poka- 
zali stanje naših znanja i neznanja o Ilirima, koji su, do novijih 
pokušaja i istraživanja arheološkog, lingvističkog i istnnograf- 
skog reda smatrani, i pored plemenske podeljenosti, uglavnom 
jedinstvenom etničkom i jezičkom kategorijom. Jasno je da nam 
se pitanja vezana za Ilire sve više ocrtavaju u novom svetlu i sa 
novim postulatima, počev od imena pa do kritičkog proučavanja 
tekstova i podataka antičke istoriografije koji govore o Ilirima. 

Posmatrajući u opšim linijama najkarakterističnije od tih 
ocena došli smo do sledećih zaključaka: 

— — I. — Hronološki termin i kao i geografsko podmčje za koje 

se vezuje formiranje ilirskih suptstrata još uvek su van dometa 
savremenih znanja i metodskih postupaka praistorijske arheo- 
logije. 

2. — Otvoreno je pitanje da li su Iliri, uzeti u opštem smi- 
slu, kultuma ili etnička kategorija. 

3. — Kao istorijska kategorija Iliri se javljaju verovatnije 
pri kraju nego u ranim vekovima halštatske epohe. 

4. — Za proučavanje karaktera i kulture ilirskog etnosa 
neophodna su pored lingvističkih dublja i SVESTRANIJA AN- 
TROPOLOSKA I ETNOLOSKA PROUČAVANJA, koja bi obuhva- 
tila ne samo praistorijsku prošlost nego i ilirske sirvivale u sa~ 
vremenoj kulturi balkanskih naroda. 

5. — Proučavanje problema vezanih za ilirski kompleks 
zahteva nove metodske postupke, koji podrazumevaju objektivne 
i egzaktne analize i interpretacije tih problema. S druge strane, 
ti novi metodski postupci zahtevaju primenu i korišćenje rezul- 
tata onih naučnih disciplina koje svojim sredstvima mogu dopri- 
neti preciznijem određivanju i egzaktnoj proceni podataka koji 
se odnose na Ilire. Takav način rada nameće kao opšti uslov 
INSTITUTSKI, EKIPNI I LABORATORI JSKI a ne samo indivi- 
dualni sistem istraživanja, koji bi se odvijao u etapama i po 
utvrđenom planu. 

1 U svojoj raspravi: Prediliri, Protoiliri i Prailiri (Simpozijum I, 
Sarajevo 1964, str. 63 A. Benac dolazi do sledećeg zaključka: »Meni se 
ipak čini više nego verovatnim da su, prema sadašnjem poznavanju stvari, 
doseljenici sa istoka stvorili na zapadnobalkanskom prostoru osnovnu 
bazu za formiranje kasnijih protoilirskih grupa i plemena«. Međutim, 
na str., 67 — 68 navedenog rada, A. Benac, objašnjavajući nastanak osnova 
na kojima se stvarao supstrat ilirske kulture, koje on vezuje za kulturne 
grupe Toszeg, Vatin— Dubovac — 2uto Brdo, Wietenberg, Poiana a u Bosni 
za Zecove i Debelo Brdo dolazi do sledeće dedukcije: »Sve ove % grupe 
mogli bismo da nazovemo protoilirskim grupama ili Protoilirima. Iako 
se još ne radi o nekom jedinstvenom etničkom elementu, ipak su to 
one grupe koje će tokom daljih kretanja — unutamjih i vanjskih — do- 
vesti konačno do stvaranja prailirskog i ilirskog etničkog stabla«. Izgleda 
nam da se ovde radi o jednoj disonanci koja, kao i mnoge druge otkriva 
opštu slabost našeg egzaktnog poznavanja procesa u kome su nastali 
uslovi za formiranje etničke komponente u jednoj praistorijskoj populaciji. 

* Benac A. op. cit. str. 65. 

8 Upor. Gavela B. 0 iiirskoj komponenti u indoevropskoj dijaspori, 
Starinar XI, Beograd, 1960. 

O problemu porekla i jedinstva Indoevropljana, Zbomik Filozofskog 
fakulteta u Beogradu, VI/2, 1962. 

Vinčin kultumi i hronološki kompleks, Zbomik Filosofskog fakul- 
teta u Beogradu, VII, 1965. 

0 ilirskom supstratu na Balkanu, Centar za balkanološka istraživa- 
nja, Godišnjak III, knjiga I, Sarajevo, 1965. 

4 cf. Hoernes M. Die Urgeschichte der bildenden Kunst in Europa, 
Wien, 1924, 404 sqq; Schuhchardt C. Die Urillyrier und ihre Indogerma- 
nisierung, Preuss. Akad. d. Wiss, Berlin, 1937. 

8 Hrozny, B. Histoire de l’Asie Anterieure, Paris, 1947. 

* članci i rasprave u dvema sveskama Simpozijuma I (1964) i II 
(1967) — Centar za Balkanološka straživanja, Sarajevo, knj. 1 pokazali 
su obim i domet jugoslovenskih strućnjaka koji proučavaju probleme 
vezane za kulturu, ime i jezik Ilira. 

7 cf. U predgovoru svoje knjige Die Sprache der Illyrier, drugi deo, 
Wiesbaden, 1964, Hans Krahe skreće pažnju da se termin »ilirski« više 
ne može upotrebljavati u onome smislu u kome ga je navodio još u prvom 
delu svoje knjige, objavljene pod istim naslovom, 1955 godine. Krahe 


29 



Branko Gavela 


pri tome priznaje da je i on kao i mnogi drugi istraživači pravio metod- 
ske greške, na kojima su građene i pogrešne interpretacije ilirskog 
problema. Među tim greškama Krahe posebno ističe shvatanje, ranije 
dosta prošireno i za mnoge prihvatljivo sa raznih razloga, da je Umen- 
felder kultura obojena ilirskim etničkim kvalitetom. 

8 Mavani, Z. Les Etrusques commencent a parler, Paris, 1961, 415 sqq. 

9 Georgiev VI. Issledovanija po sraznitelno-istoričeskomu jazikozna- 
niju, Moskva, 1958; 101 sq. 

10 Devoto, G. Gli antichi Italici, Firenze, 1951, str. 53. 

ч Gavela, B. O Uirskom supstratu na Balkanu, str. 148. 

12 Suić M. Simpozijum II, str. 43, Sarajevo, 1967. 

12 Benac A., Simpozijuun II, str. 72, Sarajevo, 1967. 

к Benac, A. o. c. str. 73. 

,s Marić Z., Problem sjevemog graničnog područja Ilira, Simpozi- 
jum, I, 181, Sarajevo, 1964. 

»• Marić Z., o. c. str. 177. 

” Cović B., Centralno ilirsko područje, Simpozijum, I, 97 sqq, Sa- 
rajevo, 1964. / 

ie Marić Z., o. c. str. 178 sqq. 

io Garašanin.M. i D., Zbomik radova Narodnog muzeia u Beogradu. 
I, 1958, 17 sqq. 

20 Marić Z., o. c. 

21 Gabrovec S., Problem severczahodnega področja Uirov, Simpo- 
zijum I, 245, Sarajevo, 1964. 


L'BER DIE ARCHAEOLOGISCHE IDENTIFIZIERUNG DES ILLYRISCHEN 

ETHNOS 

BRANKO GAVELA 

I 

Der allgemeine Stand unserer heutigen Kenntnisse iiber die Ver- 
haltnisse und die Zeit, in der die Er>twicldung der Illyrier als ausdriick- 
licher und schon in der Urgenschichte angedeuteter ethnischer Kategorie 
beginnt, zeigt, dass weder die Archaologie, noch die antike Geschichte im 
Stande siind das Problem dieser Ethnogenese zu losen, bzw. die Pimkte 
festzustellen, auf denen sich die Koordhiaten einer ganzen Reihe Fragen 
schneiden, die eigentlich nur einen Ausschnitt aus dem indogermanischen 
Ethno4md KulturkompIex vorstellen. Es ist klar, dass die Gestaltung des 
illyrischen Volkes, der illyrischen Sprache und der illyrischen Mentalitat, 
deren Korrelat auch die illyrische Kultur ist — insofem man davon heute 
als von einem spezifischen Merkmale einer bestimmten Bevolkerung 
sprechen karrn- in den Rahmen eines grossen und mannigfaltigen wissen- 
schaftlichen Gebietes gehort, dessen Komjx>nenten in raumlichen und 
zeitlichen Ausmassen noch nicht genau festgesetzt und prazise bezeichnet 
sind. In der Suche nach Urillyriem und Protoillyriera bewegen sich die 
archaologischen Forschungen von den Gebieten der osteuropaischen steppi- 
schen und agaisch-anadolischen Zivilisationen bis Tćszeg, Vatin, Žuto Brdo, 
židovar und Zecovi. In diesem weiten Umkreis, in dem Dutzende und 
Dutzende Kulturgruppen mit mehr oder minder ausgepragter Venvand- 
schaft, aber auch mit ebenso zahlreichen Verschiedenheiten auftreten, hat 
die Wissenschaft versucht auf Grund der individuellen Bestrebungen vieler 

